Diari Oficial de la Generalitat Valenciana


Sumari del DOGV 9259, del 19-01-2022 (2022/296)

Extracte de la Resolució de 10 de gener de 2022, de la rectora de la Universitat d'Alacant, per la qual es convoquen les bases del quart concurs de Fotografia Sociològica.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9259

Data del DOGV
:   19-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/296


Data del document
:   10-01-2022

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 10 de gener de 2022, de la rectora de la Universitat d'Alacant, per la qual es convoquen les bases del quart concurs de Fotografia Sociològica. [2022/296]  
BDNS (identif.): 605786.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/605786  
  
Primer. Persones beneficiàries  
Persones que estiguin matriculades en algun dels graus o màsters de la Universitat d'Alacant o estar matriculades en batxiller de Ciències Socials de la província d'Alacant o de les comarques valencianes de la Vall d'Albaida, la Costera i la Safor, zones d'influència de la UA.  
  
Segon. Objecte  
L'objecte del concurs és propiciar la reflexió sociològica sobre els entorns quotidians en les societats modernes a través de la imatge. Amb aquest motiu es convoca aquest concurs de Fotografia Sociològica.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 13 de gener de 2022, en la següent url:  
https://www.boua.ua.es/acuerdos/descargaracuerdo/20206  
  
Quarta. Quantia  
La dotació econòmica màxima per a aquesta convocatòria és de 600 euros.  
Es concedirà un Gran Premi valorat en 300 euros, i dos accèssits de 150 euros per a la foto més votada de cadascuna de les categories que no hagin obtingut el Gran Premi.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 20 de març de 2022, i la finalització del mateix serà el 12 d'abril de 2022 a les 14.00 hores.  
  
Sisé. Altres dades  
N'hi ha tres categories de participants: alumnat del grau de Sociologia, alumnat de la resta de la UA (graus i màsters), i alumant de batxillerat de Ciències Socials de la província d'Alacant i nord de les comarques centrals valencianes (la Costera, la Safor i la Vall d'Albaida).  
Es participarà via internet. No s'acceptarà cap altra forma de participació.  
En el cas de l'alumnat de batxiller, es comunicarà als centres la informació del concurs, i aquests tindran del 15 de febrer al 15 de març per a realitzar un concurs intern i habilitar procediments de selecció de manera autònoma, però només podrà haver-hi un concursant per centre d'ensenyament secundari.  
Abans d'iniciar-se el termini del concurs, el departament de Sociologia II impartirà una conferència/taller presencial sobre fotografia sociològica en la qual es podran veure exemples de l'objecte del concurs. El taller serà gratuït i, una vegada conclòs, els assistents rebran un certificat de dedicació i participació. L'assistència a aquest taller està enquadrat en el context del concurs, però és independent, per la qual cosa no és necessari concursar per a assistir, ni assistir per a concursar.  
La temàtica del concurs és lliure i es refereix als camps d'estudi de la sociologia.  
Es podrà presentar un màxim de dues fotografies per concursant.  
La decisió del concurs s'emetrà el 13 de maig de 2022.  
  
Alacant, 10 de gener de 2022.- La vicerectora de Cultura, Esport i Extensió Universitària, (p.d. R 22.12.2020): Catalina Iliescu Gheorghiu.